CONSILIUL LOCAL AL MUNICIPIULUI CRAIOVA

HOTĂRÂREA NR. 22
 Consiliul Local al Municipiului Craiova, întrunit în şedinţa ordinară din data de 31.07.2008;

  Având în vedere raportul nr.97592/2008 întocmit de Direcţia Proiecte, Programe de Dezvoltare, Tehnică şi Investiţii prin care se propune împuternicirea Primarului Municipiului Craiova să semneze convenţia de finanţare a subprogramului „ Reamenajare Grădina Zoologică Craiova” şi aprobarea cotei de cofinanţare de la bugetul local a subprogramului şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;  

În conformitate cu prevederile Legii nr.273/2006 privind finanţele publice locale, Ordonanţei Guvernului nr.40/2006 privind aprobarea şi finanţarea programelor multianuale prioritare de mediu şi gospodărire a apelor, Hotărârii Guvernului nr. 1500/2007 privind unele măsuri pentru realizarea programelor multianuale prioritare de mediu şi gospodărire a apelor, ce conţin obiective de investiţii în infrastructură de mediu, pentru realizarea proiectelor de investiţii în vederea atingerii standardelor necesare autorizării grădinilor zoologice şi  Ordonanţei de Urgenţă a Guvernului nr.63/1999 privind gestionarea fondurilor nerambursabile alocate României de Comunitatea Europeană, precum şi a fondurilor de cofinanţare aferente acestora, cu modificările şi completările ulterioare, aprobată prin Legea nr. 22/2000;

 
În temeiul art.36 alin 2 lit b coroborat cu alin. 4 lit. a, şi art.45 alin.2, lit.a din Legea nr.215/2001, republicată, privind administraţia publică locală; 


HOTĂRĂŞTE:
Art.1. Se aprobă alocarea de la bugetul Consiliului Local al Municipiului Craiova a valorii totale a cheltuielilor neeligibile aferente subprogramului „Reamenajare Grădina Zoologică Craiova”.
Art.2. Se aprobă cota de cofinanţare de la bugetul Consiliului Local al Municipiului Craiova a subprogramului „Reamenajare Grădina Zoologică Craiova”, în cuantum de 25% din valoarea totală a cheltuielilor eligibile ale subprogramului. 
Art.3. Se împuterniceşte Primarul Municipiului Craiova să semneze convenţia de finanţare a subprogramului „ Reamenajare Grădina Zoologică Craiova”.
Art.4. Serviciul Administraţie Publică Locală, Direcţia Proiecte, Programe de Dezvoltare, Tehnică şi Investiţii şi Direcţia Economico – Financiară vor aduce la îndeplinire prevederile prezentei hotărâri.  

